Foto: Pixsell/Dino Stanin



KOLINDA GRABAR-KITAROVIĆ danas je obišla vojni kamp u Udbini, gdje se osvrnula na životni standard i navike vojnika.

> Kolinda se u uniformi zavlačila u vojni šator i ispitivala kadete kako im je spavati

Za vrijeme posjete kampu "Josip Jović", navela je da su vojnici proveli noć na hladnoći, ali da su kratili vrijeme pjevanjem.







Na pitanje o tome jesu li joj proradili vojni instinkti kad je ušla u šator, odgovorila je potvrdno. Dodala je kako je i sama spavala u šatorima u sklopu obuke.

"Ja sam spavala u šatoru, ali to je bio onaj veliki, američki, grijani. Jednu noć su nam isključili grijanje da vide kako ćemo reagirati", rekla je te dodala da su mali šatori, koji su na raspolaganju hrvatskim vojnicima jako dobri, jer su obloženi zaštitnom folijom.







Ipak, upozorila je i kako su puno bolji šatori za dvije osobe.

Tekst se nastavlja ispod oglasa

"Jako, jako dobro štite i drže temperaturu ovi naši, ali naravno da su ovi šatori koji su predviđeni za dvije osobe puno bolji, jer ipak kad su dva ljudska tijela i malo griju, jest ugodnije, i vi možete primijetiti ulazi li kolega ili kolegica u fazu nekog smrzavanja", upozorila je Kolinda.







Stayin' alive

Kolinda je imala i praktične savjete za okupljene.

"Što ćete prvo učiniti kad vidite unesrećenu osobu?" pitala je novinare, pa kad nije dobila odgovor, odgovorila je sama redom koraka, dodajući da se to sve mora isprobati kako biste uistinu za to bili obučeni.



Govoreći o reanimaciji, upitala je opet novinare:



"Znate li koja je najbolja pjesma za oživljavanje? Stayin' alive iz osamdesetih godina, ona vam drži ritam srca", kazala je Grabar Kitarović.